ทองปิดพุ่ง 38.3 ดอลล์
สัญญาทองคำตลาดนิวยอร์กปิดทะยานขึ้นเกือบ 2.7%  หรือ 38.3 ดอลลาร์ปิดที่ 1,462 ดอลลาร์/ออนซ์  จากความหวังธนาคารกลางผ่อนคลายการเงิน
26 เม.ย. 2556

สัญญาทองคำตลาดนิวยอร์กปิดทะยานขึ้นเกือบ 2.7%  หรือ 38.3 ดอลลาร์ปิดที่ 1,462 ดอลลาร์/ออนซ์  จากความหวังธนาคารกลางผ่อนคลายการเงิน
สัญญาทองคำตลาด COMEX (Commodity Exchange) ส่งมอบเดือนมิ.ย.พุ่งขึ้น 38.3 ดอลลาร์ หรือ 2.69% ปิดที่ 1,462 ดอลลาร์/ออนซ์
สัญญาโลหะเงินส่งมอบเดือนพ.ค.ปิดที่ 24.14 ดอลลาร์/ออนซ์ เพิ่มขึ้น 1.307 เซนต์ ส่วนสัญญาโลหะทองแดงส่งมอบเดือนพ.ค. เพิ่มขึ้น 8 เซนต์ ปิดที่ 3.2370 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1464.10 ดอลลาร์/ออนซ์ พุ่งขึ้น 33.30 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 681.40 ดอลลาร์/ออนซ์ พุ่งขึ้น 13.75 ดอลลาร์
สัญญาทองคำได้รับแรงหนุนข้อมูลที่บ่งชี้ว่า ธนาคารกลางหลายแห่งยังคงเดินหน้าซื้อทองคำอย่างต่อเนื่อง และกระแสคาดการณ์ที่ว่าธนาคารกลางในหลายประเทศจะใช้นโยบายผ่อนคลายการเงินมากขึ้น
ขณะเดียวกัน ตลาดได้แรงหนุนจากข่าวที่ว่าผู้บริโภคในอินเดียและจีนเข้าซื้อทองคำแท่งและทองรูปพรรณในราคาสูงสุดในรอบกว่า 2 ปี ซึ่งช่วยหนุนราคาทองคำดีดตัวขึ้นอย่างแข็งแกร่ง